钦定古今图书集成/明伦汇编/闺媛典/第040卷 > 锺士雄母蒋氏
## 钦定古今图书集成/明伦汇编/闺媛典/第040卷 > 锺士雄母蒋氏

按《隋书列女传》：“锺士雄母者，临贺蒋氏女也。士雄仕
陈，为伏波将军。陈主以士雄岭南酋帅，虑其反复，每
质蒋氏于都下。及晋王广平江南，以士雄在岭表，欲
以恩义致之，遣氏归临贺。既而同郡虞子茂、锺文华
等作乱，举兵攻城，遣人召士雄，士雄将应之。蒋氏谓
士雄曰：‘我前在杨都，备尝辛苦，今逄圣化，母子聚集，
没身不能上报，焉能为逆哉？汝若禽兽其心，背德忘
义，我当自杀于汝前’。”士雄于是遂止。蒋氏复为书与
子茂等，谕以祸福，子茂不从，寻为官军所败。上闻蒋
氏，甚异之，封为安乐县君。